Felvidék.ma

Bartos Erika Pozsonyban
2024-04-19 10:00 (Europe/Bratislava) | Csemadok székház, Pozsony, Szlovákia
Április 19-én, pénteken 10.00 órai kezdettel szervezik meg kiállítással egybekötött meseprogramot Bartos Erikával a Csemadok pozsonyi székházában.

Megemlékezés a győzedelmes nagysallói csatáról
2024-04-21 17:00 (Europe/Bratislava) | Köztemető, Léva, Szlovákia
Április 21-én, vasárnap 17.00 órai kezdettel szervezik meg a megemlékezést a győzedelmes nagysallói csatáról a lévai köztemetőben lévő nagysallói csata emlékművénél.

János Vitéz
2024-04-26 11:30 (Europe/Bratislava) | Vetvár Művelődési Ház, Pozsonypüspöki, Szlovákia
Április 26-án, pénteken 11.30 kezdettel szervezik meg a Lajta Néptáncegyüttes János Vitéz című táncjátékát a pozsonypüspöki Vetvár Művelődési Házban.
Aznap 15.00 órai kezdettel megismétlik az előadást a felnőttek részére.

X. Csemadok vers- és meseíró pályázat
2024-04-29 - 2024-05-31
Tizedik évfolymához érkezett a somorjai és tejfalusi Csemadok alapszervezetek által éltre hívott CSEMADOK VERS- ÉS MESEÍRÓ PÁLYÁZAT.

Pályázatunk célja továbbra is az anyanyelvi oktatás fontosságának hangsúlyozása, az írás-olvasás élményének erősítése, a mese hagyományának ápolása, kulturális értékeink megőrzése és közvetítése, valamint az ifjú tehetségek felfedezése és támogatása.

Öt kategóriában várjuk a fiatalok alkotásait.
I. VERS (alsó tagozat)II. MESE, PRÓZA (alsó tagozat)III. VERS (felső tagozat, gimnázium)IV. MESE, PRÓZA (felső tagozat, gimnázium)V. HŐSÖM (az összes korosztály)

TÉMAAz első 4 kategória szabadon választható. Az 5. kategória lehet vers, mese, egy történet, melyek megmutatják hogyan hatott az életedre egy különleges személy, és hogyan inspirált téged a mindennapokban. Lehet valaki a történelem lapjairól, egy valódi hős a közösségedből, vagy akár egy képzeletbeli karakter, aki mélyen meghatározta a gondolkodásodat és cselekedeteidet.

ÉRTÉKELÉSAz alkotásokat szakmai zsűri értékeli, a nyertes művek az értékes ajándékok mellett illusztrációt kapnak és megjelennek a Somorja és Vidéke nyári számában.

KÖZÖNSÉGSZAVAZÁSA beküldött írásokat névvel ellátva nyilvánosan közzétesszük a Csemadok Somorjai Alapszervezete FACEBOOK oldalán. A legtöbb kedvelést elnyerő alkotás szerzője szintén nyereményben részesül.

FŐDÍJ: roller.
A versenybe való részvétellel a a Tt. 84/2014. számú törvénye alapján a résztvevő beleegyezését adja a személyes adatai feldolgozásához.
Ünnepélyes díjátadó: VMK Somorja, 2024.6.20., 17:00

Email: csemadokpalyazat@gmail.comBeküldési határidő: 2024. MÁJUS 31.Terjedelem: A4-es oldal.A beküldött műveket a fenti címre várjuk. Legyen feltüntetve a pályázó neve, az iskola és az osztály!
Szeretettel várjuk az alkotásokat Somorjáról és környékéről.
TÁMOGATÓK: SOMORJA VÁROS, TTSK, VMK, Zalabai Zzigmond Városi Könyvtár, BIKE UNION, Vodnetury.sk, Családi Könyvklub, Molnár Könyv, Cinemax, Czucz István.

Kiállítás: Szigetközi pillanatok
2024-05-07 17:00 (Europe/Bratislava) | Csemadok székház, Pozsony, Szlovákia
Május 7-én, kedden 17.00 órai kezdettel szervezik meg Sipos Bálint amatőr természetfotós Szigetközi pillanatok című fotókiállítását a Csemadok pozsonyi székházában.
További részletek a plakáton olvashatóak.

Retró buli Ajnácskőn
2024-05-18 20:00 (Europe/Bratislava)
Május 18-án újra felcsendülnek az igazi retró diszkó slágerek, gyere és éld át a ,,vörösszőnyeges” hangulatot!

Szeretettel várunk minden filmsztárnak öltözött bulizni vágyót, de azokat is, aki ,,csak ” autogramért jönnek!

Csemadok 75: Hűség a szülőföldhöz, hűség a nemzethez, hűség az anyanyelvhez
2024-05-25 15:00 (Europe/Bratislava) | Városi Művelődési Központ, Szepsi, Szlovákia
A Csemadok Kassa-környéki Területi Választmány május 25-én, szombatin 15.00 órai kezdettel szervezi meg a Hűség a szülőföldhöz, hűség a nemzethez, hűség az anyanyelvhez rendezvényt a Csemadok megalakulásának 75. évfordulója alkalmából a Szepsi Városi Művelődési Központ épületében.
A találkozón a Szövetség, valamint a Bódva-völgye, a Kanyapta és a Hernád mente magyarok által lakott településein működő Csemadok alapszervezetek tevékenységének és sikereinek hét és fél évtizedes kiértékelésére kerül sor.
A Csemadok Országos Elnöksége hat Csemadokosnak és a Csemadok Kassa-környéki Területi Választmánya a Kassa-környéki járásból hetvenöt Csemadokosnak a Hűségért emléklapot adományozza a Szövetség megalakulásának 75. évfordulója alkalmából a Csemadokban végzett érdemdús munkájának elismeréséül.
Az abaújszinai Rozmaring Néptáncegyüttes átveszi a Csemadok Országos Elnökség által odaítélt Csemadok érdemes művészeti csoport emlékplakettet, a csoport megalakulás 70. évfordulója alkalmából.
A találkozó házigazdája és műsorvezetője Mihályi Molnár László, író, költő, publicista, a Csemadok Kassa-környéki Területi Választmány alelnöke lesz.
Az ünnepi műsorban közreműködik:
Rozmaring Néptáncegyüttes Abaújszináról, Berta Lucia Fanni, népdal- és nótaénekes Abaújszináról,
Drága Wanda és Drága Dorina, népdalénekesek és versmondók Szepsiből,
Képes Lóránt, versmondó, prózamondó, népmesemondó Restéről.
Szitás Ida, operett- és népdalénekes Miglécről, Rezes Gyula, népdalénekes Szepsiből,
Demko András népdalénekes, versmondó, prózamondó és népmesemondó Nagyidáról,
valamint a hidasnémeti Gagyi cigányzenekar és az Intermezzo népdalokat feldolgozó rock zenekar Szepsiből.
Megtekinthető lesz Az ember tragédiája című Madách Imre-vándorkiállítás a felújított szepsi városi könyvtárban.

XXV. ŐSZIRÓZSA magyarnóta-énekesek országos versenye
2024-05-29 - 2024-09-15
A Csemadok Országos Tanácsa megbízásából a Csemadok Nagykürtösi Területi Választmánya 2024. október 12-13-án rendezi meg a XXV. ŐSZIRÓZSA magyarnóta-énekesek országos versenyét.
Zenei kíséret: Mezei Zsolt és zenekara – Dunamocs. A versenyen való részvétel feltételei és lebonyolítási rendje nem változik.
A nótaénekesek versenyébe 2024. szeptember 15-ig azok jelentkezését várjuk, akik betöltötték 16. életévüket, felső korhatár nincs. A versenybe 2 magyar nótával – hallgató, csárdás – lehet jelentkezni írásban név, elérhetőség (pontos lakcím, e-mail, telefonszám) valamint a nóták címének és hangnemének feltüntetésével a Csemadok Nagykürtösi Területi Választmányánál:
Oblastný výbor Csemadoku, 991 28 Vinica, Nekyjská 397/27.
e-mail: csemadokntv@gmail.com
Az e-mail tárgyában és a borítékon tüntessék fel, hogy: „ŐSZIRÓZSA”.
Az érdeklődők bővebb tájékoztatást kérhetnek a Csemadok NTV telefonszámán: 0907 85 62 96. A jelentkezőknek részletes információt küldünk. A jelentkezési lapok letölthetők a Csemadok honlapjáról (www.intezet.sk; www.csemadok-hu.eu) vagy beszerezhetők a Csemadok területi választmányain.

A nemzeti összetartozás napja Pozsonyban
2024-06-04 16:30 (Europe/Bratislava) | Rákosi Ernő Nagyterme, Pozsony, Szlovákia
A Csemadok Pozsony – Óvárosi Alapszervezete június 4-én, kedden 16.30 kezdettel szervezi meg a nemzeti összetartozás napja alkalmából megemlékezését a Csemadok pozsonyi székházának Rákosi Ernő Nagytermében.
A részletes program a plakáton olvasható.

Zenével megtűzdelt beszélgetés
2024-06-07 18:00 (Europe/Bratislava) | Reviczky Ház, Léva, Szlovákia
A Csemadok Lévai Alapszervezete június 7-én, pénteken 18.00 órai kezdettel szervezi meg zenével megtűzdelt beszélgetését Szörényi Leventével, Kossuth-díjas és Erkel Ferenc-díjas zeneszerzővel,az ILLÉS és a FONOGRÁF együttesek vezetőjével a lévai Reviczky Házban.
Beszélgetőpartnere Hamerlik Richárd.

Piknik Ajnácskőn a NÖN alkalmából
2024-06-08 16:00 (Europe/Bratislava)
Hozz magaddal pokrócot, uzsonnát, frissítőt, családtagokat, barátokat! Piknikezzünk együtt Mindenkit szeretettel várunk!

XXXI. Tompa Mihály Országos Verseny - ünnepi megnyitó Rimaszombatban
2024-06-20 19:00 (Europe/Bratislava)
2024. június 20-án csütörtökön kerül sor az ünnepi megnyitóra.

XXXI. Tompa Mihály Országos Verseny – koszorúzási ünnepség Rimaszombatban
2024-06-21 16:00 (Europe/Bratislava)
A koszorúzási ünnepségre június 21-én, pénteken 16 órától kerül sor.

XXXI. Tompa Mihály Országos Verseny – Mindenki színpada Rimaszombatban
2024-06-22 16:00 (Europe/Bratislava)
Az eredményhirdetésre június 22-én 16.00 órakor kerül sor.

Gaudium régizenei együttes jubileumi hangversenye Tornalján
2024-07-12 18:00 (Europe/Bratislava)
A CSEMADOK Tornaljai Területi Választmánya tisztelettel meghívja Önt és családját a Gaudium régizenei együttes jubileumi hangversenyére.
A koncert „Ó, nagy kerek kék ég” címmel, Balassi Bálintra emlékezve dalokkal, versekkel és korabeli zenével kerül megrendezésre 2024. július 12-én (péntek) 18:00-kor a tornaljai református templomban.
A Gaudium régizenei együttes immár 40 éve működő formáció, amely első fellépését 1984-ben, Gombaszögön tartotta. Céljuk a reneszánsz és a korabarokk zene stílushagyományainak ápolása. Repertoárjuk jelentős részét felvidéki 16-18. századi kéziratos forrásokból és népzenei gyűjtésekből merítik.
A hangversenyen közreműködnek:

Hamar Tímea (ének)
Csető Andrea (ének, versek)
Csető Júlia (ének, blockflöte)
Botló Tibor (ének, blockflöte)
Homoki Zsolt (lant)
Németh Imre, az együttes művészeti vezetője (ének, reneszánsz furulyák)

A belépés díjtalan. Szeretettel várjuk!

XXX. Gömöri Magyarok Kulturális Ünnepélye Ajnácskőn
2024-07-13 16:00 (Europe/Bratislava)
A Csemadok Rimaszombati Területi Választmánya a XXX. Gömöri Magyarok Kulturális Ünnepélyét 2024. július 13-án, szombaton, 16.00 órai kezdettel az ajnácskői kultúrházban szervezi meg.
A rendezvény ezéven a CSEMADOK megalakulásának 75. évfordulója jegyében kerül megrendezésre.

61. Járási Dal- és Táncünnepély
2024-07-14 14:00 (Europe/Bratislava) | Óvoda udvara, Kolozsnéma, Szlovákia
A Csemadok Komáromi Területi Választmánya július 14-én, vasárnap 14.00 órai kezdettel szervezi meg a 61. Járási Dal- és Táncünnepélyét a kolozsnémai óvoda udvarán.
A részletes program:
14:00 Köszöntő – ünnepélyes megnyitó, gulyásfőzőverseny kiértékelése
14:30 Hagyományőrző- és kultúrcsoportok:
Jácint Népdalkör, Lakszakállas
VeszTaRetroDuo – Ógyalla
Ógyallai Irodalmi- és Daloskör
Fagyöngy Vegyes Éneklőcsoport, Ímely
Piros Tulipán Hagyományőrző Népdalcsoport, Path
ExcudedDuo – pop-rock
Caritas Éneklőcsoport, Kulcsod
Heller Antónia ás Jurányi Viktória, Somorja, pop -rock
Csiribiri és Hajnal Néptánccsoport,Alistál
16:30 Ambrus Lelkes Szimóna gyermekműsora
Nátek Eszter, Bátorkeszi, pop-rock
17:30 Magyarok kenyere – 15 millió búzaszem – ünnepélyes búzaösszeöntés
18:30 Tombola
20:00 GROOVEHOUSE koncert
21:00 LM-RETRO Band koncert
Kisérőprogramok:
Gulyásfőző verseny, gyermekfoglalkozások
Dunamente védjegyet viselő termékek vására
Jankvić Nóra: Nappalok sötétsége – könyvbemutató
Hajós átkelés Kolozsnéma és Gönyü között
Szervezők: Csemadok Komáromi Területi Választmánya, Kolozsnéma Önkormányzata, Csemadok Kolozsnémai Alapszervezete
A rendezvény támogatói:Kisebbségi Kulturális Alap, Bethlen Gábor Alap
Műsorváltozás jogát fenntartjuk!

VIII. Országos Szent István Király Ünnepség
2024-08-17 14:00 (Europe/Bratislava) | Több helyszín, Deáki, Szlovákia
Augusztus 17-én, szombaton 14.00 órai kezdettel szervezik meg a VIII. Országos Szent István Király Ünnepséget Deákiban.
A részletes program a plakáton olvasható.
A Csemadok Országos Tanácsának a megbízásából a Csemadok Galántai Területi
Választmánya Deáki Község Önkormányzatával és a Csemadok Deáki Alapszervezetével közösen valósítja meg Deákin a VIII. Országos Szent István Király Ünnepséget.

Hol vagy István király? Téged magyar kíván!
2024-08-17 16:00 (Europe/Bratislava) | Szent Vendel templom, Nána, Szlovákia
A Csemadok Nánai Alapszervezete és a Párkányi Szent Imre Plébánia nánai leányegyháza közösen szervezi meg augusztus 17-én, szombaton 16.00 órai kezdettel a Hol vagy István király? Téged magyar kíván című ünnepséget a nánai Szent Vendel templomban.
A részletes program a plakáton olvasható.

Mozi a csillagok alatt
2024-08-17 19:30 (Europe/Bratislava) | Meggy-patak, Csáb, Szlovákia
A Csemadok Csábi Alapszervezete a társszervezőkkel közösen szervezi meg augusztus 17-én, szombaton 19.30 kezdettel a Mozi a csillagok alatt című filmvetítést a Meggy-pataknál.
Volt egyszer egy csábi színjátszócsoport. A múltunkat nem szabad elfelejteni: meg kell őrizni az utókornak. A résztvevők Siposs Jenő: Bolondóra című vígjátékát tekinthetik meg ismét, ezúttal digitalizált változatban az egykori színjátszósok játékában.
A szabadtéri mozis élményhez elengedhetetlen, hogy pokrócot, vagy egyéb megfelelő és kényelmes ülőalkalmatosságot, valamint frissítőt hozzunk magunkkal. A vetítés 20.30-kor kezdődik. A belépőjegy ára tetszőleges.
Mindenkit nagy szeretettel várnak a szervezők!
A szereplők:
FEJES BALÁZS – BOJTOS FERENC /BÓROM/
LINA – SLÁVIK ÁGNES
ERZSIKE – ZATYKO SZILVIA / MÁTYÁS/
LENKE KISASSZONY – ILLÉS TÜNDE
MENYUS BÁCSI – VIDO JÓZSEF
PISTA – ZATYKO FERENC /ZATKOK/
KARCSI – TÓTH HENRIK
BÓDOG DÖME – ZATYKO FERENC /NYÚLAS/
TECA – GYÖRGY ZSUZSA / KASTÉS/
JULIKA – ZATYKO IVETA / NOGA/
FERKE – GYÖRGY TAMÁS / TAMÁS/
ALVÉGI KISS – BALGA OTTÓ / BRODE/
RENDEZTE: ZATYKO MÁRIA /PÍRI

Kirándulás Széphalomra és Borsiba - felhívás
2024-08-20 - 2024-09-06
A Csemadok Rimaszombati Területi Választmánya 2024. szeptember 21-én (szombaton) kirándulást szervez Széphalomra Kazinczy Ferenc író, költő, nyelvújító születésének 265. évfordulója tiszteletére. Ebből az alkalomból ellátogatunk a Magyar Nyelv Múzeumába és a gyönyörű, védett kertben álló Kazinczy Emlékcsarnokba. A résztvevőknek ebédet biztosítunk Széphalmon a Múzeumkert Vendéglőben, mely után indulunk Borsiba, ahol a felújított Rákóczi-kastélyt tekintjük meg.
Indulás 7.30 órakor autóbusszal Rimaszombatból az Aranybika szálló parkolójából, visszaérkezés kb. 20.00 órakor ugyanoda.
Útiköltség: 16 €/fő
Ebéd: 10 € / fő
Jegyárak:
Magyar Nyelv Múzeuma + Emlékcsarnok: 1 400 Ft/fő
nyugdíjas jegy (62 év felett): 700,- Ft/fő
ifjúsági jegy (6-26 év) : 700,- Ft/fő
Rákóczi-kastély: 10 €/fő; diák- ill. nyugdíjas jegy: 5 €/fő
Személyenként az összköltség kb. 40,- €.
A jelentkezést (név, lakhely, telefonszám) a csemadokrsz@gmail.com e-mail címen várjuk. Kérjük az érdeklődőket, hogy legkésőbb szeptember 6-ig az utazásra és étkezésre szükséges összeget (26,- €) a Csemadok TV számlájára utalják át.
Számlaszám: [REDACTED]
Megkülönböztető jel (variabilný symbol): 210924, konstáns jel (konštantný symbol): 0308
Az arra kijelölt mezőben („ správa, informácie pre príjemcu “) tüntessék fel nevüket!
A részvételi díj beérkezésének időpontja szerint készítjük el a résztvevők listáját (max. 49 fő), ezért kérjük, hogy saját érdekében mindenki időben jelentkezzen és utalja is át a pénzt.
A belépőjegyekre szükséges összeget a helyszínen gyűjtjük be, kérjük, hogy mindenki biztosítsa (lehetőleg pontosan) Ft-ban is!!
Érdeklődni lehet Povinszky Elviránál a 0907 871 451-es mobilszámon.

Szeretettel várunk minden kedves érdeklődőt!

A magyar kultúra napja Homonnán
2024-08-23 16:00 (Europe/Bratislava) | Vihorláti Múzeum, Homonna, Szlovákia
A Csemadok Homonnai Alapszervezete, a Kassai Főkonzulátus és a Pozsonyi Nagykövetség támogatásával szervezik meg augusztus 23-án, pénteken 16.00 órai kezdettel A magyar kultúra napja című rendezvényt a homonnai Vihorláti Múzeumban.
Homonna idén elnyerte a Szlovákia Kulturális Városa címet, a rendezvényre az EU Tanácsának soros magyar elnöksége alkalmából kerül sor.

Utcabál
2024-08-28 17:00 (Europe/Bratislava) | Sportpálya, Szepsi, Szlovákia
A Csemadok Szepsi Alapszervezete augusztus 28-án, szerdán 17.00 órai kezdettel utcabált szervez a szepsi régi Gufero melletti sportpályán.
További részletek a plakáton olvashatóak.

69. Járási Dal- és Táncünnepély
2024-09-01 14:00 (Europe/Bratislava) | Szabadtéri színpad, Csécs, Szlovákia
A Csemadok Kassa-környéki Területi Választmánya, a Csemadok Csécsi Alapszervezet és a Csécsi Községi Hivatal és Önkormányzat közösen szervezi meg szeptember 1-én, vasárnap 14.00 órai kezdettel a 69. Járási Dal- és Táncünnepélyt a csécsi szabadtéri színpadon.
A részletes program:
14:00 órától játszóházi foglalkozások és népművészeti kirakodóvásár lesz a gyerekek részére
15:00 órai kezdettel a szabadtéri színpadon lesz a seregszemle ünnepélyes megnyitója, majd utána a népművészeti műsor előzetesére kerül sor. Fellépnek a Bódva-völgye, a Kanyapta mente és a Hernád partja magyarok által lakott településeken működő vers- és prózamondók, népmesemondók, magyar operett és nóta énekesek
15:40 órai kezdettel ugyancsak a szabadtéri színpadon lesz a Csereháti népművészeti nosztalgia, ahol a népdal, népzene és néptánc jegyében fellépnek a Kassa-környéki járásban működő népdalénekesek, éneklő csoportok, népdalkörök, citerazenekarok, hagyományőrző csoportok és néptáncegyüttesek
18:00 órai kezdettel a szabadtéri színpadon a somorjai Rómeó Vérzik zenekar, Kovács Koppány vezetésével 120 perces koncertet ad. A belépőjegy ára: elővételben 10,00 Euró 2024. augusztus 31-ig, a helyszínen 15:00 Euró.
A seregszemlén, a dal- és táncünnepélyen fellépőknek ingyenes, díjmentes az előadás.

XXXVIII. Városi Kulturális Napok: Óvárosi mitológia
2024-09-29 14:00 (Europe/Budapest) | Hviezdoslav tér
A Csemadok Pozsonyi Városi Választmánya szeptember 27-e és december 1-e között szervezi meg a XXXVIII. Városi Kulturális Napokat Pozsonyban.
A szeptember 29-ei, vasárnapi program:
14:00 „Óvárosi mitológia“ c. pozsonyi séta Korpás Árpáddal, (PK) Indulás a Hviezdoslav térről

XXXVIII. Városi Kulturális Napok: Kitelepítettek emléknapja
2024-10-06 08:00 (Europe/Budapest) | Több helyszín
A Csemadok Pozsonyi Városi Választmánya szeptember 27-e és december 1-e között szervezi meg a XXXVIII. Városi Kulturális Napokat Pozsonyban.
Az október 6-ai, vasárnapi program:
8.00 Kitelepítettek emléknapja
8:00 Szent. Miklós templom Szentmise a megbékélés jegyében
Kopjafa az iskola kertben 9:00 koszorúzás, ünnepi beszédet mond: Neszméri Tünde OE tag Kecske-kapui evang.tem. 11:00 koszorúzás a Jeszenák és a Rázga síroknál
Vetvár Művelődési Ház 15:00 a Csemadok-díj átadása „Irigyeim annyin vannak ” a Csillagvér verséneklő együttes előadásában

Megemlékezés a hősökről Nemesradnóton
2024-10-06 11:00 (Europe/Budapest)
A Csemadok Nemesradnóti Alapszervezete és a Nemesradnóti Református Egyházközség szeretettel hívja tagságát az október 6-i megemlékezésre a gyülekezeti ház udvarába.
11.00 Áhítat a Huszár-szobor előtt
11.30 Megemlékezés a hősökről
11.40 1848/49-es emlékkő megkoszorúzása
12.00 Ebéd
13.00 Közösségi együttlét (lecsóbefőzés)
15.00 Emlékfaültetés

XXXVIII. Városi Kulturális Napok: Csárdáskirálynő & Marica Grófnő
2024-10-10 18:30 (Europe/Budapest) | Cultus Ružinov, Pozsony, Szlovákia
A Csemadok Pozsonyi Városi Választmánya szeptember 27-e és december 1-e között szervezi meg a XXXVIII. Városi Kulturális Napokat Pozsonyban.
Az október 10-ei, csütörtöki program:
18.30 Csárdáskirálynő & Marica Grófnő operett keresztmetszet a Cultus Ružinov épületében

XXXVIII. Városi Kulturális Napok: Naplók könyve
2024-10-14 17:00 (Europe/Budapest) | Brämer kúria
A Csemadok Pozsonyi Városi Választmánya szeptember 27-e és december 1-e között szervezi meg a XXXVIII. Városi Kulturális Napokat Pozsonyban.
Az október 14-ei, hétfői program:
17:00 Grendel Lajos: Naplók könyve – bemutatják: Csanda Gábor és Tóth László, közreműködik: Bárdos Ágnes (SzMKM), helyszín: Szlovákiai Magyar Kultúra Múzeuma.
További részletek a plakáton olvashatóak.

XXI. Győry Dezső Kulturális Napok nyitórendezvénye Rimaszombatban
2024-10-14 18:00 (Europe/Budapest)
A Csemadok Rimaszombati Területi Választmánya szeretettel hívja az érdeklődőket a XXI. Győry Dezső Kulturális Napok nyitórendezvényére 2024. október 14-én, hétfőn, 18.00 órakor az Osveta (volt Iparoskör) nagytermébe.
